Aanvallers buit wagte se vuurwapensArgieffoto Twee mans het ŉ veiligheidswag doodgeskiet en ŉ ander in Kaapstad gewond. “Die gewapende mans het Donderdag omstreeks 05:00 ŉ broodafleweringsvragmotor by ŉ spazawinkel in Sihlanulaan, Nyanga, genader,” het konst. Phindiswa Gcume, woordvoerder van die polisie in die Wes-Kaap, gesê. “Hulle het op twee veiligheidswagte gevuur wat die brood afgelaai het.” Een van die wagte is op die toneel dood. Die ander is in al twee sy bene getref en na ŉ hospitaal geneem. Gcume sê die mans het die wagte se vuurwapens gebuit en van die toneel gevlug. Geen kontant is gesteel nie. -SAPA